Csoport neve: CoffeeShoppers

**Vízió dokumentum**

Gyakorlatvezető: Szabó Máté

Csoporttagok: Benikovszky Péter, Egri Sándor, Skorka Patrik, Csarnai Márton

**Történet**

|  |  |  |  |
| --- | --- | --- | --- |
| **Dátum** | **Verzió** | **Leírás** | **Szerző** |
| 2019.10.05. | 0.1 | Kezdeti verzió, téma kitalálása | Az összes csapattag. |
| 2019.10.05. | 0.2 | Feladatok felosztása | Az összes csapattag. |
| 2019.10.15. | 0.3-0.7 | 1-9. pontok kitöltése | Csarnai Márton |
| 2019.10.15. | 0.8 | API elkészítése | Skorka Patrik |
| 2019.10.16. | 0.9 | Asztali alkalmazás megírása | Egri Sándor |
| 2019.10.18. | 1.0 | Weblap megírása | Benikovszky Péter |

Tartalom

[1 Bevezetés 1](#_Toc26100874)

[2 Az alkalmazás helye 1](#_Toc26100875)

[2.1 Üzleti lehetőségek 1](#_Toc26100876)

[2.2 A probléma megfogalmazása 1](#_Toc26100877)

[2.3 Az elkészült termék helye 2](#_Toc26100878)

[3 Érintettek és felhasználók 2](#_Toc26100879)

[3.1 Az érintettek összefoglalása 2](#_Toc26100880)

[3.2 A felhasználók összefoglalása 2](#_Toc26100881)

[3.3 Felhasználói környezet 2](#_Toc26100882)

[3.4 Illetékesek adatai 3](#_Toc26100883)

[4 A végtermék áttekintése 3](#_Toc26100884)

[4.1 A termék kapcsolatai 3](#_Toc26100885)

[4.2 A termék használatának előnyei 3](#_Toc26100886)

[4.3 Feltételezések és függőségek 3](#_Toc26100887)

[4.4 Költségbecslés 4](#_Toc26100888)

[4.5 Installáció 4](#_Toc26100889)

[5 A végtermék jellemzői, biztosított szolgáltatások 4](#_Toc26100890)

[6 Korlátozások 4](#_Toc26100891)

[7 Minőségi elvárások 5](#_Toc26100892)

[8 Dokumentációkkal, kapcsolatos követelmények 5](#_Toc26100893)

[9 Kockázati lista 5](#_Toc26100894)

# Bevezetés

A CoffeeShop egy kávékat forgalmazó webáruház. Az áruház rendelkezik egy webes felülettel, melyen a vásárlók tájékozódhatnak a raktárkészleten lévő termékekről, majd azokat meg is rendelhetik. Valamint működni fog egy asztali alkalmazás is a raktárkészlet menedzselését megkönnyítendő. A weblap modern, könnyen átlátható felületet biztosít a felhasználóknak, ezzel is megkönnyítve a vásárlásukat.

# Az alkalmazás helye

## Üzleti lehetőségek

* A vásárlók folyamatos pénzügyi bevételt jelentenek.
* Fizetett hirdetéseket is közzé tehetünk az oldalon, amikkel az újabb vagy akciós termékeket ajánlanánk. Vagy a kávézáshoz kapcsolódó más oldalakat is hirdethetjük.

## A probléma megfogalmazása

Az egyes kávétermelőket külön-külön kell megkeresni és szerződést kötni velük. Meg kell oldani az országba történő beszállítást, kifizetni a ráeső vámot és bevizsgáltatni őket az élelmiszerekre vonatkozó jogszabályoknak megfelelően. A termékeket magyar leírással kell ellátni. Az ügyfelek számára különböző fizetési lehetőségeket biztosítunk (PayPal, Bankkártya, Átutalás, Utánvét), melyekhez, ha szükséges szerződést kell kötni a működtető intézetekkel. Mivel online áruházról van szó, ezért a vásárlók adatainak védelmét is biztosítani kell, valamint azokat a GDPR-nak megfelelően kell kezelni. Továbbá a házhozszállítás biztosításáért szerződést kell kötni egy erre specializálódott szolgáltatóval.

## Az elkészült termék helye

A terméket olyan magánszemélyek fogják használni, akik előszeretettel fogyasztanak kávét. Ez a közösség folyamatosan bővül, ezért nekünk is folyamatosan biztosítani kell egy bővülő kínálatot.

Jelenleg ebben a témában működnek konkurens honlapok, viszont a felületük elavult, nem felhasználó barát, valamint a közösségi média nyújtotta lehetőségeket sem aknázzák ki.

# Érintettek és felhasználók

## Az érintettek összefoglalása

|  |  |
| --- | --- |
| Elnevezés | Szerep |
| vásárló | A termékek vásárlásával finanszírozza az üzlet fenntartását. |
| üzemeltető | A honlapot fenntartják és fejlesztik. |
| hirdető | Az online felületen számukra fenntartott helyen marketing célű hírdetéseket tesznek közzé. |
| beszállító | Az áruházat termékekkel látja el. |

## A felhasználók összefoglalása

|  |  |
| --- | --- |
| Elnevezés | Leírás |
| potenciális látogató | Az, aki az oldalra nem célirányosan látogat el. |
| látogató | Az, aki regisztrált profil nélkül használja az oldalt. |
| felhasználó | Az, aki regisztrált az oldalon és azt úgy használja. |
| adminisztrátor | Az oldal problémamentes üzemeléséért felelő személy. |

## Felhasználói környezet

* A felhasználói felület egy böngészők szempontjából platformfüggetlen alkalmazás lesz. A legnépszerűbb böngészőkön történő helyes és átlátható megjelenítés elvárt az oldallal szemben, melyért mindent meg is teszünk. A honlap egyaránt megjeleníthető asztali és mobil böngészőkben is.
* Az oldalt egyidejűleg több látogató is használhatja. A látogatói számnak a korlátja a szerver teljesítményétől függ, de terveink szerint az év legkritikusabb szakaszában (ünnepek előtti 1-1,5 hónap) is stabil szolgáltatást tudunk nyújtani az ügyfeleinknek.
* Terveink szerint az oldalba integrálunk különböző közösségi média szolgáltatásokat is, mint például a „like” vagy a megosztás. Ezáltal az elégedett vásárlók ajánlhatják az oldalunkat ismerőseiknek.
* A felhasználói regisztráció egyszerű lesz, de nem feltétlenül lesz szükséges egy rendelés leadásához. A látogató dönthet úgy regisztrációja során, hogy a közösségi média (Facebook, Twitter, Google+) fiókjával lép be.
* A termékek között rendezési, keresési és szűrési lehetőségek lesznek implementálva, így ha valaki csak egy termékkör iránt érdeklődik, akkor nem kell a teljes árukészletet végig néznie.
* Az asztali alkalmazás, melyhez csak az adminisztrátorok férnek hozzá, egy egyszerű, könnyen átlátható felületet nyújt, mellyel a raktárkészleteket hatékonyan tudják kezelni.

## Illetékesek adatai

Szabó Máté: Gyakorlatvezető Elérhetőség: szabo.mate@inf.unideb.hu

Skorka Patrik: Csapattag Elérhetőség: skorkapatrik@gmail.com

Benikovszky Péter: Csapattag Elérhetőség: benikovszkypeter@gmail.com

Egri Sándor: Csapattag Elérhetőség: sandoregri@gmail.com

Csarnai Márton: Csapattag Elérhetőség: csarnaimarton@gmail.com

# A végtermék áttekintése

## A termék kapcsolatai

A termék főbb funkcionális komponensei:

1. Webes felület:

* komponensek, melyek a felhasználók számára szolgáltatásokat nyújtanak
* komponensek, amelyek az adatbázissal kommunikálnak.

1. Asztali felület:

* az adatbázissal való kommunikációhoz szükséges elemek

1. Adatbázis:

* felhasználói adatbázis
* termék adatbázis
* adminisztrátori adatbázis

## A termék használatának előnyei

|  |  |
| --- | --- |
| A felhasználó előnyei | Az ezt támogató rendszer jellemzői |
| Elérhetőség | A böngészőfüggetlen weboldal bárhonnan, bármilyen platformról elérhető. |
| Kezelhetőség | Letisztult, modern és könnyen átlátható grafikus felület biztosítja a felhasználók gondtalan vásárlását. |
| Biztonság | Az oldal a felhasználók adatait a mindenkor aktuális jogszabályoknak megfelelően kezeli. |
| Személyre szabhatóság | A felhasználók kereshetnek és szűrhetnek a termékek között. |
| Hírlevelek | A felhasználó dönthet úgy, hogy feliratkozik a hírlevél szolgáltatásra, így értesítést kap az aktuális akciókról. |
| Közösségi média | Az integrált közösségi oldalakon egyszerűen megoszthatja vagy like-olhatja a termékeket. |

## Feltételezések és függőségek

Feltételezzük, hogy az alkalmazás mindig aktuális a felhasználók számára.

Feltételezzük, hogy az adatbázisok integritása sértetlen.

Feltételezzük, hogy az alkalmazás elérhetősége folyamatos.

A felhasználókkal kapcsolatban nincsenek feltételezéseink, akárhány látogató használhatja egyidejűleg az oldalt.

## Költségbecslés

A fejlesztés és üzembeállítás költségei több komponensből állnak. Elsősorban függ:

* a fejlesztők munkabérétől,
* a szerverbérlés díjától vagy,
* a saját szerver felépítésének költségeitől, melyhez hozzátartozik a jogtiszta szoftverek megvásárlása is.
* Internet előfizetés díja.
* Induló termékek beszerzése.
* Későbbi fenntartási költségektől.

## Installáció

A webes hozzáférés nem igényel külön telepítést, csak a használni kívánt böngészőt kell hozzá telepíteni. Az alkalmazást a www.coffeeshop.com webcímen érhetjük el.

# A végtermék jellemzői, biztosított szolgáltatások

A weblap ingyenesen elérhető és azon a termékek szabadon böngészhetők. A látogató szabadon dönthet, hogy a kívánt terméket regisztrációval vagy anélkül rendeli meg. Regisztrációval a rendszer tárolja a már megadott szállítási és számlázási adatokat és egyszerűbbé válik az esetleges panaszok kezelése is.

Az oldal letisztult, modern kinézete egyszerűvé teszi a felhasználó számára a használatot.

Ha a megvásárolt termékkel elégedett volt, akkor azt értékelheti és megoszthatja a kívánt közösségi média platformon, esetleg like-olhatja.

Amennyiben szeretne, a felhasználó feliratkozhat az e-mail címével, így automatikusan értesítést kap az aktuális akciókról. Természetesen bármikor törölheti ezt a szolgáltatást.

A felhasználók adatainak kezelése biztonságosan történik, melyek megfelelnek a mindenkor hatályban lévő jogszabályoknak.

A látogató a termékek között szűrhet, azokat rendezheti és kereshet is közöttük.

Az adminisztrátorok számára készülő asztali alkalmazás használata egyszerű, és könnyen átlátható a kezelői felület. Ez segíti a gyors és hatékony munkavégzést.

# Korlátozások

Az alkalmazás használatához szükséges:

* internet kapcsolat,
* számítógép vagy okostelefon
* böngésző.

Ezen kívül a használatnak más korlátja nincs.

Az alkalmazásnak minimális rendszerigénye van, amelyeket a mai számítógépek szinte mindegyike biztosítani tud:

* Pentium 4 vagy újabb processzor
* 512 MB RAM
* 200 MB szabad tárhely

# Minőségi elvárások

Az alkalmazás egyidejűleg fut webalkalmazásként és asztali alkalmazásként is, ezért szükség van egy jól működő, korszerű adatbázisra és adatbázis szerverre. Az adatbázisban történő adatok tárolására biztosítani kell a korszerű biztonsági megoldásokat, amellyel védjük a felhasználók adatait az esetleges támadások ellen. További elvárás a felhasználóbarát környezet kialakítása, amellyel átlátható és rendszerezhető terméklistát hozunk létre. Az alkalmazás válaszideje gyors, bár függ a felhasználó internetsebességétől, viszont különböző technikai megoldásokkal igyekszünk korszerűbbé, optimalizáltabbá tenni. Az asztali alkalmazás irányába az elvárás az egyszerű, könnyen átlátható és gyors kezelhetőséget biztosító felület.

# Dokumentációkkal, kapcsolatos követelmények

A honlapon elhelyezett FAQ részben minden szükséges információ megtalálható.

# Kockázati lista

Befolyásolja a termék elkészültét, ha nem áll elegendő idő a megbízás teljesítésére vagy kevés ember áll rendelkezésre. További kockázatot jelent, ha az alkalmazott fejlesztők nem rendelkeznek szükséges technikai tudással.

Rendkívül magas kockázatot jelent az ügyfelek adatainak kezelése és az online fizetési megoldások biztonságossága.